ΕΤΗΣΙΑ ΓΕΝΙΚΗ ΣΥΝΕΛΕΥΣΗ ΤΩΝ ΜΕΤΟΧΩΝ

16 Μαΐου 2025

Κεντρικά Γραφεία Bank of Cyprus Holdings PLC

Σχόλια Πανίκου Νικολάου,

Διευθύνοντα Συμβούλου Συγκροτήματος

**Εισαγωγικά σχόλια: 2024, ‘μια χρονιά ρεκόρ’**

Αγαπητοί Μέτοχοι,

Σας ευχαριστούμε που βρίσκεστε μαζί μας στη σημερινή Ετήσια Γενική Συνέλευση, που αποτελεί μια σημαντική ευκαιρία να προβούμε σε απολογισμό για τη χρονιά που μας πέρασε, να αξιολογήσουμε τις επιδόσεις και να επισκοπήσουμε τις μεσοπρόθεσμες προοπτικές του Συγκροτήματος.

Το 2024 ήταν μια ‘χρονιά ρεκόρ’ για το Συγκρότημα.

Κατά τη χρονιά, που αποτελούσε την 125η επέτειο της Τράπεζας καταγράψαμε:

* Ρεκόρ κερδοφορίας ύψους €508 εκατ., και
* Απόδοση Ενσώματων Ιδίων Κεφαλαίων (ROTE) μεγαλύτερη από 20% για δεύτερη συνεχή χρονιά

Αυτή η επίδοση ρεκόρ μας επέτρεψε να αυξήσουμε σημαντικά το ποσοστό διανομής σε 50% για το 2024, από 30% για το 2023. Η συνολική διανομή ύψους €241 εκατ., μέρος της οποίας είναι το μέρισμα σε μετρητά που καλείστε να εγκρίνεται σήμερα, ισοδυναμεί με απόδοση διανομής (‘distribution yield’) ύψους 12% (με βάση την τιμή μετοχής στις 31 Δεκεμβρίου 2024), πάνω από τον μέσο όρο του τραπεζικού τομέα της Ευρωζώνης. Ως αποτέλεσμα, οι συνολικές διανομές στους μετόχους μας από το 2022 ανέρχονται σε €400 εκατ.

Πέραν της υλοποίησης της υπόσχεσης μας για δημιουργία ισχυρών αποδόσεως για τους μετόχους μας:

* Εκδώσαμε με σημαντική επιτυχία το πρώτο μας πράσινο ομόλογο υψηλής εξοφλητικής προτεραιότητας ύψους €300 εκατ., επιτυγχάνοντας πλήρη συμμόρφωση με την τελική ελάχιστη απαίτηση για ίδια κεφάλαια και επιλέξιμες υποχρεώσεις (MREL)
* Μεταφέραμε την διαπραγμάτευση των μετοχών μας από το Χρηματιστήριο του Λονδίνου στο Χρηματιστήριο της Αθήνας με σκοπό την ενίσχυση της ρευστότητας διαπραγμάτευσης των μετοχών μας και την ενίσχυση της παρουσίας του Συγκροτήματος στις αγορές

Καταφέραμε να καταγράψουμε μια ‘χρονιά ρεκόρ’, γιατί έχουμε μια ισχυρή Τράπεζα με ένα διαφοροποιημένο και αποτελεσματικό επιχειρηματικό μοντέλο, με ισχυρή κεφαλαιακή θέση και ρευστότητα. Επιπρόσθετα, ως ο μεγαλύτερος χρηματοοικονομικός οργανισμός στην Κύπρο, που αποτελεί μια από τις οικονομίες με την καλύτερη επίδοση στην Ευρωζώνη, διατηρούμε τη δέσμευση μας δημιουργία ισχυρών αποδόσεων για τους μετόχους μας, παρά τη συνεχιζόμενη ομαλοποίηση των επιτοκίων.

Προτού συζητήσω τα αποτελέσματα του Συγκροτήματος θα αναφερθώ στην επίδοση της Κυπριακής οικονομίας για το 2024.

**Λειτουργικό περιβάλλον: Η Κυπριακή οικονομία συνεχίζει να έχει μεγαλύτερο ρυθμό ανάπτυξης από την Ευρωζώνη**

Παρά τη συνεχιζόμενη γεωπολιτική αβεβαιότητα, για άλλη μια φορά η ισχυρή, διαφοροποιημένη και βασισμένη κυρίως στις υπηρεσίες οικονομία της Κύπρου επέδειξε ανθεκτικότητα και ανάπτυξη. H Κυπριακή οικονομία κατέγραψε ρυθμό ανάπτυξης ύψους 3.4% το 2024, υποστηριζόμενος από ρεκόρ τουριστικής δραστηριότητας, μείωση της ανεργίας, βελτίωση του δημόσιου χρέους ως ποσοστό του ΑΕΠ και επιβράδυνση του πληθωρισμού. Σε αντίθεση, ο ρυθμός ανάπτυξης της Ευρωζώνης ανήλθε σε 0.9% το 2024.

Το δημόσιο χρέος ως ποσοστό του ΑΕΠ συνέχισε να μειώνεται και ανήλθε σε 65% τον Δεκέμβριο του 2024, παραμένοντας σε πολύ πιο κάτω επίπεδα από τον μέσο όρο της Ευρωζώνης.

Οι ισχυρές επιδόσεις της Κυπριακής οικονομίας αντανακλώνται στις αξιολογήσεις πιστοληπτικής ικανότητας. Μετά τις πρόσφατες αναβαθμίσεις, οι τρεις κύριοι διεθνείς οίκοι αξιολόγησης κατατάσσουν την Κυπριακή οικονομία τρεις βαθμίδες πιο πάνω από την επενδυτική βαθμίδα.

Με βάση τις προβλέψεις του Υπουργείου Οικονομικών που δημοσιευτήκαν τον Μάρτιο 2025, η Κύπρος αναμένεται να καταγράψει ρυθμό ανάπτυξης υψηλότερο του 3% το 2025. Οι πιο πρόσφατες προβλέψεις του Διεθνές Νομισματικού Ταμείου υποβάθμισαν τον ρυθμό ανάπτυξης της Ευρωζώνης σε 0.8%. Για την Κύπρο, οι προβλέψεις για οικονομική ανάπτυξη παραμένουν ισχυρές και πάνω από το μέσο όρο της Ευρωζώνης, παρά την πιθανή μικρή αρνητική προσαρμογή λόγω των εμπορικών εντάσεων.

Και ενώ οι αλλαγές στους εμπορικούς δασμούς στις Ηνωμένες Πολιτείες θα επηρεάσουν την παγκόσμια αγορά, αναμένουμε ότι η άμεση έκθεση της Κύπρου θα είναι περιορισμένη, καθώς οι Ηνωμένες Πολιτείες δεν βρίσκονται μεταξύ των δέκα πρώτων προορισμών των Κυπριακών εξαγωγών. Ωστόσο, οτιδήποτε επηρεάζει την Ευρωπαϊκή και παγκόσμια οικονομία επηρεάζει και την Κύπρο. Παρόλο που είναι πολύ νωρίς για να εκτιμηθούν οι επιπτώσεις, επί του παρόντος αναμένεται ότι οι υψηλότεροι δασμοί, στον βαθμό που θα επιβληθούν, ενδέχεται να έχουν σημαντικό αντίκτυπο στην παγκόσμια και ιδιαίτερα στην Ευρωπαϊκή οικονομία στην οποία ανήκουμε. Ως εκ τούτου παραμένουμε σε εγρήγορση για τις έμμεσες επιπτώσεις που ενδέχεται να προκύψουν.

Η ισχυρή κεφαλαιακή θέση και ρευστότητα του Συγκροτήματος μας επιτρέπουν να διαχειριστούμε τις τυχόν προκλήσεις από τις παγκόσμιες εμπορικές εξελίξεις και τους κινδύνους της αγοράς, επιτρέποντάς μας έτσι να συνεχίσουμε να υλοποιούμε τη στρατηγική μας.

**Οικονομικό έτος 2024: ισχυρά λειτουργικά αποτελέσματα**

Θα μοιραστώ τώρα μαζί σας τις κύριες παρατηρήσεις μου για τις οικονομικές καταστάσεις για το έτος που έληξε στις 31 Δεκεμβρίου 2024, οι οποίες σας παρουσιάζονται σήμερα.

Το Συγκρότημα είναι ο μεγαλύτερος τραπεζικός οργανισμός στην Κύπρο, παρέχοντας τραπεζικές υπηρεσίες σε περίπου τρία τέταρτα του πληθυσμού. Κατέχουμε ηγετική θέση τόσο στα δάνεια, όσο και στις καταθέσεις, με το μερίδιο αγοράς μας στις 31 Μάρτιου 2025 να ανέρχεται σε 43% και 38% αντίστοιχα.

Οι θυγατρικές μας ασφαλιστικές εταιρίες στον κλάδο ζωής και στον γενικό κλάδο παραμένουν κερδοφόρες με υψηλά μερίδια αγοράς σε συνδυασμό με την JCC Payment Systems Ltd, η οποία ανήκει κατά 75% στην Τράπεζα και κατέχει ηγετική θέση τομέα πληρωμών, υποδεικνύουν το διαφοροποιημένο επιχειρηματικό μας μοντέλο και την ολική παροχή προϊόντων στους πελάτες μας.

Κατά το έτος που έληξε στις 31 Δεκεμβρίου 2024 πετύχαμε ισχυρά λειτουργικά αποτελέσματα, καταγράφοντας κέρδη μετά τη φορολογία ύψους €508 εκατ. Αυτά ισοδυναμούν σε Απόδοση Ενσώματων Ιδίων Κεφαλαίων (ROTE) ύψους 21.4% και σε βασικά κέρδη ανά μετοχή ύψους €1.14.

Επιπρόσθετα, στηρίξαμε τους πελάτες μας και την Κυπριακή οικονομία, παρέχοντας ρεκόρ νέου δανεισμού ύψους €2.4 δις, αυξημένος κατά 20% σε ετήσια βάση, διατηρώντας παράλληλα αυστηρές πρακτικές δανεισμού. Ως αποτέλεσμα, το χαρτοφυλάκιο εξυπηρετούμενων δανείων ανήλθε σε €10.2 δις, αυξημένο κατά 4% σε ετήσια βάση.

Ενισχύσαμε την ισχυρή μας κεφαλαιακή θέση και ρευστότητα, με τον Δείκτη Κεφαλαίου Κοινών Μετοχών Κατηγορίας 1 (CET1) και τον Συνολικό Δείκτη Κεφαλαιακής Επάρκειας να ανέρχονται σε 19.2% και 24.0% αντίστοιχα. Επιπλέον, η καταθετική βάση, στην πλειονότητα της λιανική, αυξήθηκε κατά 6% σε ετήσια βάση και ανήλθε σε €20.5 δις.

Τέλος, διατηρήσαμε την υγιή ποιότητα του δανειακού μας χαρτοφυλακίου, με το ποσοστό ΜΕΔ προς δάνεια να μειώνεται σε 1.9%[[1]](#footnote-1), περίπου στα ίδια επίπεδα με τον μέσο όρο του τραπεζικού τομέα της Ευρωζώνης.

Η ισχυρή μας επίδοση μάς επέτρεψε να υπερβούμε όλους τους στόχους που θέσαμε για το 2024 και να επιτύχουμε:

* Ισχυρά καθαρά έσοδα από τόκους ύψους €822 εκατ.
* Δείκτη κόστος προς έσοδα ύψους 34%[[2]](#footnote-2) (ένας από τους χαμηλότερους μεταξύ των τραπεζών τις Ευρωζώνης)
* Ισχυρή δημιουργία κεφαλαίων (CET1) ύψους 400 μ.β. (πριν την αφαίρεση για διανομή), και
* Υψηλή κερδοφορία με Απόδοση Ενσώματων Ιδίων Κεφαλαίων (ROTE) ύψους 21.4%

**Οι πρώτοι τρείς μήνες του 2025**

Θα σας παρουσιάσω τα κύρια σημεία των αποτελεσμάτων για το τρίμηνο που έληξε στις 31 Μαρτίου 2025, τα οποία ανακοινώσαμε τη Δευτέρα και βρίσκονται διαθέσιμα στην ιστοσελίδα του Συγκροτήματος.

Σημειώσαμε ισχυρή επίδοση κατά το α’ τρίμηνο του 2025.

* Καταγράψαμε κέρδη μετά τη φορολογία ύψους €117 εκατ. και ο βασικός μας δείκτης επίδοσης, Απόδοση Ενσώματων Ιδίων Κεφαλαίων (ROTE), παρέμεινε υψηλός στο 18.3%, πιο πάνω από τον στόχο που θέσαμε για το 2025 για επίπεδα mid-teens, παρά την επίδραση από τη μείωση των επιτοκίων
* Συνεχίζουμε να επιδεικνύουμε αποτελεσματικά, καταγράφοντας δείκτη κόστος προς έσοδα ύψους 34%2
* Το χαρτοφυλάκιο εξυπηρετούμενων δανείων μας αυξήθηκε κατά 3% από την αρχή του έτους σε €10.45 δις, υποστηριζόμενο από ισχυρό νέο δανεισμό ύψους €842 εκατ., που αυξήθηκε κατά 16% σε τριμηνιαία βάση
* Η ποιότητα του δανειακού μας χαρτοφυλακίου παρέμεινε ισχυρή, με το ποσοστό ΜΕΔ προς δάνεια στο 1.8% και τη χρέωση πιστωτικών ζημιών δανείων να είναι κάτω από 40 μ.β
* Ο ισολογισμός μας συνεχίζει να επωφελείται από την ισχυρή κεφαλαιακή θέση, και την υψηλή ρευστότητα
* Η καταθετική μας βάση σημείωσε αύξηση 7% σε ετήσια βάση, και ανήλθε σε €20.7 δις
* Ο Δείκτης Κεφαλαίου Κοινών Μετοχών Κατηγορίας 1 (CET1) και ο Συνολικός Δείκτης Κεφαλαιακής Επάρκειας αυξήθηκαν σε 19.9%[[3]](#footnote-3) και 25.0%3 αντίστοιχα, συμπεριλαμβανομένων των κερδών για το α’ τρίμηνο 2025, μειωμένα για σχετική πρόβλεψη για διανομή ύψους 70%[[4]](#footnote-4).

**Παραμένουμε προσηλωμένοι στη δημιουργία ισχυρών αποδόσεων στους μετόχους μας και γι’ αυτό, τον Φεβρουάριο 2025 αναβαθμίσαμε την πολιτική διανομής μας, με το ποσοστό διανομής να αυξάνεται σε 50-70%4 (‘payout ratio’) από το 2025. Επιπρόσθετα, θα εξετάσουμε την εισαγωγή ενδιάμεσων μερισμάτων. Από την 1 Ιανουαρίου 2025 δεν απαιτείται εποπτική έγκρισης πριν την καταβολή μερίσματος.**

**Οι ισχυρές επιδόσεις του α’ τριμήνου 2025 ενισχύουν την εμπιστοσύνη για τις προοπτικές του Συγκροτήματος.**

**Οι προτεραιότητες μας για το μέλλον**

Το Συγκρότημα είναι ο μεγαλύτερος τραπεζικός και χρηματοοικονομικός οργανισμός στην Κύπρο, και στόχος μας είναι να παραμείνουμε ένας καλά κεφαλαιοποιημένος οργανισμός, με ισχυρή κερδοφορία και ικανότητα να δημιουργούμε ισχυρή αξία για τους μετόχους μας σε επίπεδα παρόμοια με τον τραπεζικό τομέα της Ευρωζώνης, στηρίζοντας παράλληλα τους πελάτες μας, τα ενδιαφερόμενα μέρη μας και την ανάπτυξη της Κυπριακής οικονομίας.

**Δημιουργία αξίας για τους μετόχους μας**

Για το 2025, παραμένουνε επικεντρωμένοι ως προς τη δημιουργία Απόδοσης Ενσώματων Ιδίων Κεφαλαίων (ROTE) (όπως αναφέρεται) σε επίπεδα mid-teens ή σε επίπεδα high-teens (υπολογισμένος σε Δείκτη Κεφαλαίου Κοινών Μετοχών Κατηγορίας 1 (CET1) ύψους 15%). Οι στόχοι αυτοί βασίζονται σε ένα περιβάλλον ομαλοποιημένων επιτοκίων ύψους 2%.

Επίσης, αναμένουμε δημιουργία οργανικών κεφαλαίων ύψους περίπου 300 μ.β., ενισχύοντας περαιτέρω τις μελλοντικές διανομές στους μετόχους, με το ποσοστό διανομής να κυμαίνεται μεταξύ 50-70%4.

**Αποτελεσματικότητα**

Θα παραμείνουμε επικεντρωμένοι στη πειθαρχημένη διαχείριση εξόδων, όπως έχουμε πράξαμε για αρκετά χρόνια, ενώ παράλληλα θα συνεχίσουμε να επαναεπενδύουμε στο επιχειρηματικό μας μοντέλο.

**Ποιότητα δανειακού χαρτοφυλακίου**

Θα προστατεύσουμε τον ισολογισμό μας και θα διατηρήσουμε την υγιή ποιότητα του δανειακού μας χαρτοφυλακίου, συνεχίζοντας την εφαρμογή αυστηρών πρακτικών μας δανεισμού.

**Πρωτοβουλίες ανάπτυξης**

Στοχεύουμε να αυξήσουμε το δανειακό μας χαρτοφυλάκιο, τόσο στην εγχώρια όσο και στη διεθνή αγορά. Στην εγχώρια αγορά θα συνεχίσουμε να στηρίζουμε τους πελάτες μας, ιδιώτες και επιχειρήσεις, υποστηρίζοντας τους στις καθημερινές τους ανάγκες. Σε διεθνές επίπεδο, επικεντρωνόμαστε στην αύξηση του δανειακού μας χαρτοφυλακίου στον τομέα μεγάλων επιχειρήσεων στην Ελλάδα, στοχεύοντας σε συγκεκριμένους τομείς, οι οποίοι είναι συμβατοί με το προφίλ κινδύνου του Συγκροτήματος.

Επιπρόσθετα, στοχεύουμε στην ενίσχυση των μη επιτοκιακών μας εσόδων, δεδομένης της πίεσης που ασκείται στα καθαρά έσοδα από τόκους. Το Συγκρότημα έχει λάβει αρκετές πρωτοβουλίες, οι οποίες βρίσκονται σε εξέλιξη, με σκοπό την ενίσχυση των μη επιτοκιακών εσόδων μέσω της ψηφιακής πλατφόρμας Jinius, της μονάδας Private and Affluent Banking, της πλατφόρμας ξένου συναλλάγματος (‘eFxconvert’) και των θυγατρικών του ασφαλιστικών εταιριών.

Και ενώ επικεντρωνόμαστε κυρίως στην διαφοροποίηση των μη επιτοκιακών μας εσόδων μέσω οργανικών πρωτοβουλιών ανάπτυξης, παραμένουμε ανοιχτοί και σε μη οργανικές ευκαιρίες που μπορεί να επιταχύνουν την οργανική ανάπτυξη. Συγκεκριμένα, τον Απρίλιο 2025 υπογράψαμε δεσμευτική συμφωνία για εξαγορά του 100% της Εθνικής Ασφαλιστικής Κύπρου ΛΤΔ, με το τίμημα να ανέρχεται σε
€29.5 εκατ. Η Εθνική Ασφαλιστική Κύπρου ΛΤΔ, με μερίδια αγοράς ύψους 3%[[5]](#footnote-5) και 4%5 στον κλάδο ζωής και στον γενικό κλάδο στην Κύπρο αντίστοιχα, θα ενισχύσει περαιτέρω την ηγετική θέση του Συγκροτήματος στον ασφαλιστικό κλάδο στην Κύπρο.

Στην Τράπεζα Κύπρου έχουμε ξεπεράσει τα όρια της τραπεζικής επενδύοντας στην τεχνολογία για να αναπτύξουμε νέα προιόντα και εφαρμογές που θα είναι διαθέσιμα μέσω της εφαρμογής μας για κινητά, η οποία εξελίσσεται γρήγορα σε μια υπερεφαρμογή. Μέχρι το τέλος αυτού του έτους οι πελάτες μας θα μπορούν να πραγματοποιούν πληρωμές, να μεταφέρουν χρήματα, να υποβάλλουν αίτηση για δάνειο, να αγοράζουν ασφαλιστικά προϊόντα, να αγοράζουν τραπεζικά προϊόντα και να ενεργοποιούν συναλλαγές ‘από επιχείρηση σε επιχείρηση’ (‘BTB’) και ‘από επιχείρηση σε καταναλωτή’ (‘BTC’) μέσω της ψηφιακής πλατφόρμας Jinius, όλα μέσω μιας εφαρμογής. Περίπου €1,5 δισ. πληρωμές ‘από επιχείρηση σε επιχείρηση’ πραγματοποιήθηκαν μέσω του Jinius από το 2024.

Επιπρόσθετα, υποστηρίζουμε την οικονομική ευημερία των μελλοντικών γενεών, πρώτον μέσω της εφαρμογής Joey, που επιτρέπει σε παιδιά ηλικίας 9-17 ετών εύκολη πρόσβαση στα χρήματά τους μέσω μιας εφαρμογής και μιας κάρτας υπό την προσεκτική επίβλεψη των γονέων τους. Επιπλέον, έχουμε πρόσφατα λανσάρει τον καλύτερο λογαριασμό μας όλων των εποχών που απευθύνεται σε νέους ηλικίας
18-25 ετών χωρίς χρεώσεις συντήρησης ή κάρτας, δωρεάν αναλήψεις από ΑΤΜ παγκοσμίως καθώς και συναλλαγές σε ξένο νόμισμα χωρίς προμήθεια με την κάρτα τους.

**Καταληκτικά σχόλια**

Κυρίες και κύριοι, είμαι ευτυχής που κατά το 125ο έτος της Τράπεζας καταφέραμε να επιτύχουμε ρεκόρ κερδών, σημαντική διανομή στους μετόχους μας και πρωτοφανής υποστήριξη προς τους πελάτες μας και την Κυπριακή οικονομία. Συνεχίσαμε επίσης να είμαστε μπροστά από τις άλλες Κυπριακές και Ελληνικές τράπεζες όσον αφορά τις διανομές στους μετόχους.

Η Τράπεζα Κύπρου είναι ένα ισχυρό, διαφοροποιημένο και βιώσιμα κερδοφόρο συγκρότημα χρηματοοικονομικών υπηρεσιών σε μία από τις καλύτερες οικονομίες της ευρωζώνης. Αυτό αποτυπώνεται στην απόφαση της Moody’s να **αναβαθμίσει την μακροπρόθεσμη αξιολόγηση καταθέσεων μας σε A3** τον Μάιο του 2025, τρεις βαθμίδες πάνω από την επενδυτική βαθμίδα. Τώρα η αξιολόγηση πιστοληπτικής ικανότητας μας από τους τρεις μεγάλους οίκους είναι επενδυτικής βαθμίδας.

Η Τράπεζα Κύπρου, με ηγετική θέση στον χρηματοοικονομικό τομέα στην Κύπρο, βρίσκεται στο επίκεντρο της κυπριακής οικονομίας, οδηγώντας την ψηφιοποίησή της μέσω του Jinius και τη βιώσιμη μετάβασή της μέσω καινοτόμων πράσινων προϊόντων και υποστήριξης των πελατών μας. Η Τράπεζα Κύπρου είναι επίσης κύριος συντελεστής στην κοινωνική και πολιτιστική ζωή της χώρας μας, με το Ογκολογικό Κέντρο Τράπεζας Κύπρου και το Πολιτιστικό Ίδρυμα Τράπεζας Κύπρου να είναι δύο σαφή παραδείγματα αυτού μεταξύ πολλών άλλων.

Ενώ η γεωπολιτική αστάθεια και η αβεβαιότητα παραμένουν, επαναλαμβάνω τη δέσμευσή μας να συνεχίσουμε να προσφέρουμε ελκυστικές αποδόσεις σε εσάς, τους μετόχους μας, παράλληλα με την παροχή εξαιρετικής εξυπηρέτησης στους πελάτες μας και την υποστήριξη της κυπριακής οικονομίας και της κοινωνίας.

Στην καρδιά των τραπεζικών εργασιών βρίσκεται η εμπιστοσύνη. Εκ μέρους του

Συγκροτήματος ευχαριστώ τους πελάτες μας που συνεχίζουν να μας εμπιστεύονται.

Ευχαριστώ τα μέλη της εκτελεστικής μου ομάδας και όλους τους συναδέλφους μου των οποίων η σκληρή δουλειά υποστηρίζει την απόδοσή μας.

Ευχαριστώ εσάς, τους μετόχους μας, για την επένδυσή σας και την εποικοδομητική συμμετοχή σας κατά τη διάρκεια του έτους.

Είμαι επίσης ευγνώμων στον Πρόεδρο και το Διοικητικό Συμβούλιο για τη συνεχή υποστήριξη και εμπιστοσύνη τους.

Είναι προνόμιο και τιμή να ηγούμαι αυτής της υπέροχης Τράπεζας.

Σας ευχαριστώ.

1. Αναπροσαρμοσμένο για το χαρτοφυλάκιο που κατέχεται προς πώληση; Συμφωνία για πώληση ενός χαρτοφυλακίου μη εξυπηρετούμενων δανείων, ύψους €27 εκατ. το γ’ τρίμηνο 2024 και ύψους περίπου €39 εκατ. το δ’ τρίμηνο 2024. Η πώληση ολοκληρωθεί εντός του α’ τριμήνου 2025 [↑](#footnote-ref-1)
2. Αναπροσαρμοσμένος για τον ειδικό φόρο επί των καταθέσεων και άλλα τέλη/εισφορές [↑](#footnote-ref-2)
3. Δείκτης Κεφαλαίου Κοινών Μετοχών Κατηγορίας 1 (CET1) και Συνολικός Δείκτης Κεφαλαιακής Επάρκειας (υπολογισμένοι για εποπτικούς σκοπούς) ύψους 19.7% και 24.8 % αντίστοιχα [↑](#footnote-ref-3)
4. Σύμφωνα με τις αρχές του κατ’ εξουσιοδότηση Κανονισμού της (ΕΕ) αριθ. 241/2014. Η πρόβλεψη για διανομή δεν συνεπάγεται απόφαση της Τράπεζας σχετικά με τη καταβολή διαμονής για το 2025. [↑](#footnote-ref-4)
5. Βάσει των στατιστικών στοιχείων του Συνδέσμου Ασφαλιστικών Εταιρειών Κύπρου για την περίοδο 1 Ιανουαρίου 2024 μέχρι 31 Δεκεμβρίου 2024 (<https://www.iac.org.cy/el/statistics/iac-statistical-results>). Το μερίδιο αγοράς στο κλάδο ζωής της Εθνικής Ασφαλιστικής Κύπρου ΛΤΔ έχει αναπροσαρμοστεί ώστε να εξαιρούνται τα εφάπαξ ασφάλιστρα και να περιλαμβάνονται τα ασφάλιστρα κλάδου ασφαλειών ατυχημάτων και υγείας, σύμφωνα με την προσέγγιση της Τράπεζας.

 [↑](#footnote-ref-5)